ANALIZA ANKETNEGA VPRAŠALNIKA ZA UČITELJE, MAJ 2014

N=32

1. Tekom šolskega leta je pes enkrat do dvakrat tedensko prisoten pri pouku. Kaj menite?

Ne morem se odločiti. - 2

Delno se strinjam. - 6

Popolnoma se strinjam. - 24

Drugo: nimam izkušenj.

Super.

1. Kaj menite o prisotnosti psa pri drugih šolskih dejavnostih, npr. na športnem dnevu, šoli v naravi, prireditvah?

Ne morem se odločiti. - 2

Delno se strinjam. - 4

Popolnoma se strinjam. – 26

Drugo: odvisno od dejavnosti. – vsebine

1. Kaj menite, kako vpliva prisotnost psa v šoli na učence (na hodniku, v razredu, pri individualni obravnavi)?

Menim, da vpliva pozitivno, motivacijsko, mogoče se lahko zgodi, da kdaj rahlo moteče, ker bolj pritegne pozornost otrok kot sam pouk.

Ne morem oceniti.

Pomirjujoče.

Ugodno, umirja in pritegne pozornost.

Za enkrat še nisem izvedla ure s psom. Enkrat sem bila slučajno prisotna v enem razredu in sem opazila, da so učenci bolj motivirani za delo, raje sodelujejo in se vključujejo v učni proces, hkrati pa so tudi bolj umirjeni in tihi.

Sproščujoče.

Menim, da se otroci psičke razveselijo; lahko, da ima še kdo strah pred njim; zagotovo ga opazijo; učenci zadnje triade me sprašujejo, če bo kdaj pes prisoten pri pouku.

To je zelo pametno, saj prisotnost psa vpliva na otroke; otroci so posledično bolj mirni, pozorni, strpni …

Pozitivno; menim, da se umirijo, ko vidijo psa na šoli.

Pozitiven vpliv, prebujajo se jim pozitivna čustva.

Za marsikoga bo to prijetna popestritev, nekaterim pa verjetno pes ne bo pomenil nič posebnega.

Odvisno od učenca; zelo motivacijsko deluje pri individualni obravnavi.

Pozitivno, učenci so bolj motivirani, razvijajo pozitiven odnos do živali, se še bolj potrudijo za doseganje ciljev …

Pes s svojo prisotnostjo učence umirja, jim pomaga premagovati ovire, saj se lahko izražajo preko psa. Obenem postanejo bolj pozorni in odgovorni za dogajanje okoli sebe (vedo, da hrup moti psa, da ga ne morejo kar naprej božati in se stegovati proti njemu …).

Navajenost na drugačnost.

Pozitivno, otroke in učitelje sprosti, navdihne, »omehča«, nasmeji.

Zelo pozitivno, učenci so bolj umirjeni in vsi aktivno sodelujejo pri dejavnosti.

Otroci se že v »mimohodu« ustavijo, pogledajo, sklonijo k psu in pobožajo. Pri pouku pa zelo motivacijsko, spodbudno. Otroci so za spodbude zelo dovzetni.

Motivacijsko, učenci se sprostijo, prijetno. Menim, da pes vpliva tudi na odnos med učenci in tudi na odnos do živali.

Sama nisem ljubiteljica psov in ne morem komentirati.

Pozitivno. Tisti otroci, ki nimajo živali doma, imajo priložnost, da navežejo stik. Pri individualni uri vpliva pozitivno, umirja, motivira.

1. Menite, da je dobro, da so učenci tudi v šoli v stiku z domačo živaljo ali se vam zdi to moteče?

Menim, da je to dobro. Nimajo vi otroci doma živali, zato je stik v šoli z njo pozitiven.

Mislim, da je to v redu.

Vsekakor, da je stik z domačo živaljo zelo pozitiven.

Za večino otrok menim, da pes ni moteč.

Ni moteče, razen če ima kdo alergijo ali strah.

Prav je, da tudi v šoli »pokažemo« odnos do živali.

Da, to je super, da je v šoli. VSI JO IMAMO RADI.

Sem mnenja, da je prisotnost domače živali dobra stvar, (pod pogojem dobre dresure), saj se lahko otroci ogromno naučijo.

Prevzamejo skrb, postanejo odgovornejši.

Po mojem mnenju zelo dobro vpliva na učence.

Zelo dobro, predvsem za nemirne učence, saj jih kuža po mojem mnenju zelo umiri.

Je pozitivno, saj so učenci za delo bolj motivirani, so bolj aktivni.

Menim, da prisotnost domače živali dobro vpliva na vse delavce in učence.

Za učence, ki bodo psa sprejeli in v delu z njim in ob njem videli interes bo to vsekakor zanimivo, spodbudno in bodo od tega dela imeli korist.

Pozitivno in motivacijsko, vendar mora biti ura zelo natančno načrtovana in izpeljana.

Zdi se mi dobro, deluje terapevtsko.

Lahko je moteče, če ni smiselno umeščeno in vodeno. Ob primerni pripravi, pa je to krasna ideja.

Glede stika z živalmi nimam nobenih zadržkov. Tudi sama jih pri učnem delu rada »uporabim« (prinesem, pokažem …).

Odvisno od otroka. Vsekakor pa ne siliti k temu.

5. Prisotnost psa bo vplivala na

a) klimo v tistem razredu, kjer bo pes prisoten. 15 odgovorov

b) klimo na celi šoli. 18 odgovorov

c) posamezne učence. 17 odgovorov

č) prisotnost psa ne bo imela vpliva na spremembe.

Prosimo, če svoj zgornji odgovor na kratko obrazložite:

* Učenci so pozitivno naravnani zaradi spremembe v razredu.
* Ker se je prisotnost psa pri pouku in drugih aktivnostih že izkazala za pozitivno, verjamem, da vsak pozitiven impulz vpliva tudi na klimo v šoli.
* Na tiste, ki se bodo ukvarjali s psom, bo verjetno vpliv pozitiven glede občutka pripadnosti.
* Prisotnost psa je res pozitivna stvar. Nadaljujemo s tem.
* Se mi zdi, da se učenci spremenijo, ko je prisoten pes na šoli.
* Ne vidim negativnih plati oz. kako bi to NE vplivalo dobro na klimo.
* Pri večini ljudi prisotnost psa ugodno vpliva na razpoloženje in delovanje, spremeni se že sama mimika obraza.
* Ker z repkom veselo maha.
* Motivacija pri otrocih s težavami pri socializaciji.
* Pes bo motivacija za vse učence.
* Po dosedanjih izkušnjah so se učenci prihoda psa zelo veselili in so bili motivirani, če so se morali za njegov prihod predhodno pripraviti.
* Menim, da vsi učenci nimajo sproščujočega odnosa do psov, nekateri se jih bojijo.
* Otroci, ki so v stiku s psom, so strpnejši, se umirijo, lažje oz. boljše delajo.
* Osebe, ki srečujejo psa, postanejo strpnejše, bolj pozitivne …
* Dvomim, da bo vplivala na celotno šolo, zagotovo pa bo v gromozansko pomoč posameznikom.
* Ure oz. pouk bo drugačen od »tradicionalnega«, več zanimanja in sodelovanja.
* Vsi ga bodo na tak ali drugačen način sprejeli medse.
* Učenci vedo, da je pes prisoten na šoli, zato se tudi drugače obnašajo (nekateri ga bodo želeli videti, drugi bodo morda malo mirnejši ob srečanju z njim).
* Otroci so bolj umirjeni in pozornost je bolj usmerjena, boljša koncentracija tudi za daljše obdobje.

6. Nameravate kdaj poiskati neposreden stik s psom?

a) Da, neposrednega stika s psom si zelo želim in ga bom vsekakor navezal. 14 odgovorov

b) Da, neposredni stik s psom bom občasno navezal. 10 odgovorov

c) Ne vem še ali bom navezal neposredni stik s psom. 4 odgovori

č) Neposrednega stika s psom ne bom iskal, zdi se mi, da ni potrebe po tem, pes ne sodi v šolo.

d) Neposrednega stika s psom ne bom iskal, psov se bojim. 1 odgovor

e) Drugo:

Bi se želela privaditi, ker se sicer psov bojim.

Stik sem že poiskala. 2 odgovora

Po potrebi.

7. V zvezi s projektom bi želel sporočiti še:

- Pozdravljam spremembe, posebej če bodo na posameznike dobro vplivale – da se bodo na šoli počutili bolje.

- Kar tako naprej, saj je dokazano, da so živali res dobri motivatorji za otroke ali za kakršno koli drugo terapijo.

- Odzivi staršev in otrok so pozitivni. Tudi otroci radi sodelujejo v »drugačnih« aktivnostih, so bolj motivirani.

- Kar tako naprej! Upam, da boste prišli še kaj v 3. triado in k mladinskemu in otroškemu zboru (vaje za koncentracijo, izpostavljanje posameznikov, ritmično- gibalne igrice z žogico ipd.).

- Krožek Tačke pomagačke je super. Otroci so avdušeni nad Kity. Žalostni so starejši otroci, ker ni Kity pri pouku pri njih.

- Sem zelo vesela, da kaj takega obstaja in da ste ljudje, ki se s tem ukvarjate, in delite dobro. Hvala!

- Le tako naprej!

- Vse pohvale in nadaljuj v tej smeri, naši učenci so bili navdušeni.

- Mogoče bi izvedla uro, da vidim, kako deluje.

- Ker so tvoje izkušnje pozitivne – le tako naprej.

- Izvedba ene ure. Se javim in naročim.

- Da sta obe – vodnica in psička – prav zanimiv in uspešen par. Tako naprej.

- Želim si dela z njo!

- Projekt mi je všeč.

- Mislim, da je projekt zelo dober, spreminja klimo na šoli, zato – le še tako naprej.

- Vse izkušnje, so pozitivne.

- Korajžno naprej! Menim, da je energija druženja z živalmi zelo dobra in celo potrebna.

- Le tako naprej!